**BEZ TREĆEG – Milan Begović**

Psihološka drama (tragedija) “Bez trećega” napisana je u tri čina, a nastavak je djela Giga Barićeva, studije koja govori o patološkoj ljubomori koja se, bez bilo kakvog povoda, javlja u odnosu između žene i muškarca.

**Književna vrsta** : psihološka drama (3 čina)

**Dramski sukob**: motiv za dramski sukob je ljubomora

**Likovi:** drama se odvija između dvaju glavnih junaka: Marka Barića i njegove žene Margite (Gige)

**Tema**: Psihološki pogledi na ljubomoru

**Vrijeme radnje**: jedna noć, krajem veljače 1926. godine

**Mjesto radnje**: Kuševićeva ulica na Gornjem gradu u Zagrebu

**Ideja djela:**Neutemeljena ljubomora ima negativan utjecaj na čovjeka koji može rezultirati negativnim ishodom. Posljedice ljubomore osjeti i onaj prema kome je ona usmjerena.

**Uloga didaskalija**: Uz pomoć didaskalija, autor vjerno prikazuje likove i njihovu radnju. Saznajemo njihove pokrete, reakcije, ponašanje, razmišljanje. Didaskalijama autor prenosi ugođaj koji prati djelo.

(tekst koji je napisa italikom, donji tekst ne treba prepisivati

*Prošlo je već osam godina koje je Marko proveo u zarobljeništvu i nakon dužeg vremena lutanja vraća se kući iz Sovjetske Rusije. Nažalost, Marko i Giga su bili mladi supružnici kada je ih je razdvojila tužna atmosfera tadašnjeg vremena. Bilo je to ratno razdoblje Prvog svjetskog rata koje je udaljilo muža i ženu već prve bračne noći.*

*Zbog dužeg vremena koliko je proveo razdvojen od svoje žene, Marko je sve više razmišljao o Gigi, pripada li još uvijek njemu te kako živi, ima li posao i primanja. Kada je napokon došao kući, ogledajući se u ogledalu kao da ni sam ne vjeruje da je, nakon toliko godina izbivanja, napokon kod kuće, umjesto žene o kojoj je cijelo vrijeme svoje odsutnosti razmišljao, dočekala ga je stara sluškinja Franciska koja ga nije ni prepoznala.*

*Dok ju čeka sve ga više zaokupljaju mračne slike i bezazlene sumnje koje polako prerastaju u bolesnu i opasnu ljubomoru. Nakon nekoliko rečenica koje je izmijenio sa starom sluškinjom te poslije telefonskih razgovora s doktorom Mikom i profesorom Simeonijem, Giginim udvaračem, Marko dolazi do zaključka kako ga je žena Giga varala dok je bio odsutan. Njegov strah da ju više ne posjeduje biva sve veći.*

Napokon dolazi i Giga, koja uzbuđena i iznenađena, ni sama ne vjerujući da bi to mogao biti Marko, polijeće prema njemu raširenih ruku. U tom trenutku Marko se izmiče, ne dopuštajući joj da mu se približi, sjedne u fotelju. Umjesto lijepe atmosfere koja je trebala uslijediti jer nije vidio svoju suprugu dugo, Marko biva uvredljiv prema njoj. Ona pomisli da se šali s njom, na što joj on odgovara da mu nije do šale i da nema nikakvu namjeru šaliti se s njom.

ČITANKA str.125